รัฐบาลไทย-ข่าวทำเนียบรัฐบาล-ปลัดกระทรวงยุติธรรม เข้าร่วมการประชุมสหประชาชาติว่าด้วยธุรกิจกับสิทธิมนุษยชน  (UN Forum on Business and Human Rights) สมัยที่ ๘
วันอังคารที่ 26 พฤศจิกายน 2562
ปลัดกระทรวงยุติธรรม เข้าร่วมการประชุมสหประชาชาติว่าด้วยธุรกิจกับสิทธิมนุษยชน  (UN Forum on Business and Human Rights) สมัยที่ ๘
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เข้าร่วมการประชุมสหประชาชาติว่าด้วยธุรกิจกับสิทธิมนุษยชน (UN Forum on Business and Human Rights) สมัยที่ ๘
ในวันจันทร์ที่ ๒๕ พฤศจิกายน ๒๕๖๒ณ นครเจนีวา สมาพันธรัฐสวิส ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม พร้อมด้วยนายเรืองศักดิ์ สุวารี อธิบดีกรมคุ้มครองสิทธิและเสรีภาพ
นางสาวนรีลักษณ์ แพไชยภูมิ ผู้อํานวยการกองสิทธิมนุษยชนระหว่างประเทศพร้อมด้วยเจ้าหน้าที่กองสิทธิมนุษยชนระหว่างประเทศ และกองการต่างประเทศ สํานักงานปลัดกระทรวงยุติธรรม
เข้าร่วมการประชุมสหประชาชาติว่าด้วยธุรกิจกับสิทธิมนุษยชน(UN Forum on Business and Human Rights) สมัยที่ ๘
โดยในในช่วงเช้า ปลัดกระทรวงยุติธรรม ในฐานะหัวหน้าคณะผู้แทนไทย ได้เป็นผู้อภิปรายในเวที “Stepping-up Government Leadership : from commitments to action”
(บทบาทผู้นําของรัฐบาล : จากคํามั่นสู่การปฏิบัติ)โดยได้กล่าวถึงความเป็นมาของประเทศไทยในการผลักดันประเด็นธุรกิจกับสิทธิมนุษยชนการจัดทําแผนปฏิบัติการระดับชาติว่าด้วยธุรกิจกับสิทธิมนุษยชน
บทบาทและความตั้งใจจริงของรัฐบาลในการเป็นผู้นําด้านธุรกิจกับสิทธิมนุษยชนทั้งในระดับประเทศภูมิภาคอาเซียนและระหว่างประเทศ ข้อท้าทายในการดําเนินการ
พร้อมทั้งได้ยืนยันนโยบายและความตั้งใจจริงของรัฐบาลในการขับเคลื่อนแผนปฏิบัติการฯ ไปสู่การปฏิบัติโดยที่ประชุมได้ร่วมแสดงความยินดีและชื่นชมบทบาทประเทศไทยในฐานะผู้นําในประเด็นธุรกิจกับสิทธิมนุษยชนอย่างมาก โดยเฉพาะการประกาศใช้แผนปฏิบัติการระดับชาติว่าด้วยธุรกิจกับสิทธิมนุษยชนเป็นประเทศแรกในเอเชียและขอให้ประเทศไทยรักษาบทบาทผู้นําไว้เพื่อเป็นต้นแบบให้กับประเทศอื่น ๆ ในภูมิภาคต่อไป
ในช่วงบ่าย ปลัดกระทรวงยุติธรรม ได้ร่วมเป็นผู้อภิปรายในเวที “National Action Plans : From Paper to Practice-lesson learned, challenges,innovation”
(แผนปฏิบัติการระดับชาติว่าด้วยธุรกิจกับสิทธิมนุษยชน : จากเอกสารสู่การปฏิบัติ-บทเรียน ข้อท้าทายและนวัตกรรม)โดยกล่าวถึงกระบวนการจัดทําแผนปฏิบัติการฯ ข้อท้าทาย และแผนการดําเนินงานในอนาคต
ซึ่งที่ประชุมได้ชื่นชมการดําเนินงานและบทบาทประเทศไทยในการเป็นผู้นําของภูมิภาคและได้เสนอให้รัฐบาลสร้างองค์ความรู้ให้กับภาคธุรกิจทั้งขนาดเล็ก กลางและใหญ่อย่างต่อเนื่อง
จัดทํามาตรการคุ้มครองนักปกป้องสิทธิมนุษยชนที่เป็นรูปธรรมและเสริมสร้างโอกาสให้ภาคประชาสังคมได้เข้ามามีส่วนร่วมในการขับเคลื่อนแผนปฏิบัติการฯ
นอกจากนั้น ปลัดกระทรวงยุติธรรม และคณะ ได้หารือร่วมกับคณะผู้แทนจากสมาพันธรัฐสวิส คณะผู้แทนจากองค์กร Shift Professor Dr. Surya Deva สมาชิกคณะทํางานสหประชาชาติว่าด้วยธุรกิจกับสิทธิมนุษยชน
เพื่อแลกเปลี่ยนเรียนรู้เกี่ยวกับพัฒนาการในงานด้านธุรกิจกับสิทธิมนุษยชนของประเทศไทย แผนกิจกรรมและความร่วมมือที่จะดําเนินงานร่วมกันในอนาตต
จากนั้นในช่วงค่ํา ปลัดกระทรวงยุติธรรม และคณะได้เข้าร่วมงานเลี้ยงรับรองคณะผู้แทนไทย ซึ่งจัดขึ้น ณ ทําเนียบเอกอัครราชทูตผู้แทนถาวรไทยประจําสหประชาชาติ ณ นครเจนีวา สมาพันธรัฐสวิส
ทั้งนี้ การประชุมสหประชาชาติว่าด้วยธุรกิจกับสิทธิมนุษยชน (UN Forum on Business and Human Rights)เป็นการประชุมที่จัดขึ้นเป็นประจําทุกปี เพื่อให้ทุกประเทศได้แลกเปลี่ยนเรียนรู้พัฒนาการ
และข้อท้าทายในการดําเนินงานด้านธุรกิจกับสิทธิมนุษยชน ภายใต้กรอบหลักการชี้แนะของสหประชาชาติว่าด้วยธุรกิจกับสิทธิมนุษยชน(UN Guiding Principles on Business and Human Rights: UNGPs)
และนําไปพัฒนาการดําเนินงานภายในประเทศต่อไป